Zomato का ऑर्डर कैंसिल करने वाले शख्स को पुलिस की चेतावनी, 'अगर ऐसा एक और Tweet किया तो...'  
जोमैटो ऑर्डर रद्द करने वाले को नोटिस
6 महीने में फिर ऐसी हरकत पर जेल
ट्वीट संविधान की मूल भावना के ख़िलाफ़ न हो
Amit Singh,SP Jabalpur (MP): We have issued a notice, it will be served to Amit Shukla (Twitter user who cancelled food order over deliveryman's religion). He'll be warned, if he tweets anything which is against ideals of Constitution, action will be taken; he is on surveillance. pic.twitter.com/27gf9qeaFg

बता दें कि फूड एप जोमैटो (Zomato) में कस्टमर ने खाना इसलिए कैंसिल कर दिया था, क्योंकि डिलिवरी बॉय मुस्लिम था. उसने किसी हिंदू डिलिवरी बॉय को भेजने को कहा और बाद में उसने ऑर्डर कैंसिल कर दिया. जिसके बाद जोमैटो ने ऐसा रिप्लाई दिया था, जिसको सोशल मीडिया पर लोग खूब पसंद कर रहे हैं. अमित शुक्ला ने ट्वीट करते हुए लिखा था- 'मैंने जोमैटो का ऑर्डर कैंसिल कर दिया है. उन्होंने मेरा खाना मुस्लिम राइडर को दिया साथ ही कहा कि वो राइडर चेंज नहीं कर सकते और पैसा रिफंड भी नहीं करेंगे.'
इसके बाद जिसके बाद जोमैटो के फाउंडर दीपिंदर गोयल ने ट्वीट करते हुए लिखा था- 'हमें भारत के विचार पर गर्व है और हमारे सम्मानित ग्राहकों और भागीदारों की विविधता. हमें अपने मूल्यों के रास्ते में आने वाले किसी भी व्यवसाय को खोने का अफसोस नहीं है.' इस ट्वीट के बाद लोग ट्विटर यूजर्स जोमेटो की खूब तारीफ कर रहे हैं. 

इस मामले को लेकर सोशल मीडिया पर जारी बहस के बीच 'जोमैटो' के डिलिवरी ब्वॉय फैयाज ने अपना रिएक्शन दिया. फैयाज ने इस पूरे घटनाक्रम के बाद कहा, 'इस घटना से मुझे काफी दुख पहुंचा है. लेकिन मैं क्या कर सकता हूं. हम काफी गरीब लोग हैं और हमारे साथ ऐसा होता रहता है.'